แบงก์โน๊ตส์
ให้มันรู้ไป
22 ก.พ. 2555

ให้มันรู้ไป
โดย...ทีมข่าวการเงิน
ต้องบอกว่า ทุ่มเทกันหนักหน่วงในการจัดการน้ำและป่าต้นน้ำ กลางน้ำ ยันปลายน้ำ ทุ่มขนาดส่งอาสาสมัคร 3 หมื่นคน ปูพรมสำรวจป่าต้นน้ำทั่วประเทศ ลุยแผนฟื้นฟูป่า
ม.ร.ว.ดิศนัดดา ดิศกุล ประธานอนุกรรมการบริหารจัดการพื้นที่ป่าต้นน้ำ คณะกรรมการยุทธศาสตร์เพื่อวางระบบการบริหารจัดการทรัพยากรน้ำ(กยน.) บอกชัดว่า อนุกรรมการอยู่ระหว่างทำแผนสำรวจพื้นที่ป่าต้นน้ำทั่วประเทศว่า มีพื้นที่จำนวนเท่าไหร่ ลักษณะผืนป่าเป็นอย่างไร ลาดเอียงแค่ไหน




 
มหาวิทยาลัยต่างๆ ทั้ง จุฬาลงกรณ์มหาวิทยาลัย ธรรมศาสตร์ มหิดล และ มศว ประสานมิตร ส่งนักศึกษาและอาสาสมัครร่วม 3 หมื่นคน ลงสำรวจพื้นที่จริงทุกตารางนิ้วในประเทศ กะใช้เวลาสำรวจรวม 3 แสนชั่วโมง เพื่อให้ได้ข้อมูลทางกายภาพทั้งหมด นอกเหนือจากข้อมูลในแผนที่ดาวเทียม
ทำกันขนาดนี้ถ้าจมน้ำก็ให้มันรู้ปายยย จริงมะคุณชาย